rejauldu/bengali-wikipedia huggingface dataset:
__NOTOC__  Mehedi Abedin   <span class="plainlinks">[ এই প্রার্থীর সম্পর্কে আপনার মতামত জানান]</span> ;  শেষ হবে: ‍‍১৭:২৫ ১ অক্টোবর ২০২৫ (ইউটিসি)   মনোনয়ন  সবাইকে শুভেচ্ছা। আমি ব্যবহারকারী Mehedi Abedinকে প্রশাসকের জন্য মনোনীত করছি। Mehedi Abedin বিভিন্ন প্রশাসনিক আলোচনায় সর্বদা সক্রিয় একজন ব্যবহারকারী। বাংলা উইকিপিডিয়ার প্রশাসনিক কর্মসমূহেও Mehedi Abedin-এর মতো একজন ব্যবহারকারীর প্রয়োজন থেকে আমি তাকে মনোনীত করছি, আশা করি তিনি এটি গ্রহণ করে অন্য প্রশাসকদেরও সাহায্যের হাত বাড়াবেন, এবং অন্যান্য ব্যবহারকারীদেরও সাহায্যের সর্বদা সচেষ্ট থাকবেন। ধন্যবাদ। ‍‍🪶-TΛNBIRUZZΛMΛN (💬) ১৭:২৫, ২৪ সেপ্টেম্বর ২০২৫ (ইউটিসি)   আবেদনকারীর প্রতি প্রশ্ন   প্রিয় প্রার্থী, আবেদনের জন্য আপনাকে ধন্যবাদ। দয়া করে নিচের মৌলিক প্রশ্নগুলির উত্তর দিন:১. আপনি কি প্রকারের ও কেন প্রশাসকত্বের কাজ করতে আগ্রহী?উ:  ২. বাংলা উইকিপিডিয়াতে আপনার সর্বশ্রেষ্ঠ অবদান কি এবং কেন?উ:'''     সমর্থন    মনোনয়নদাতা হিসেবে।🪶-TΛNBIRUZZΛMΛN (💬) ১৭:২৫, ২৪ সেপ্টেম্বর ২০২৫ (ইউটিসি)   বিরোধিতা      নিরপেক্ষ    মন্তব্য    কে ধন্যবাদ আমাকে মনোনয়ন দেওয়ার জন্য। বিভিন্ন প্রয়োজনীয়তা থেকে আমার মনে হয় যে আমার প্রশাসকত্ব সম্প্রদায়কে বিভিন্নভাবে সাহায্য করতে পারে। কিন্তু বিভিন্ন কারণে আমার ব্যস্ততা বেড়ে যাওয়ায় এখনই আমি প্রশাসক হতে চাইছিনা। ভবিষ্যতে অনুকূল পরিস্থিতি এলে আমি নিজেই প্রশাসক হওয়ার জন্য অনুরোধ করবো। ধন্যবাদ। মেহেদী আবেদীন ১৭:৪৩, ২৪ সেপ্টেম্বর ২০২৫ (ইউটিসি)  ধন্যবাদ। তবে আপনার সে অনুরোধের জন্য অবশ্যই অপেক্ষা করব। 🪶-TΛNBIRUZZΛMΛN (💬) ১৭:৫৩, ২৪ সেপ্টেম্বর ২০২৫ (ইউটিসি)
আবু আব্দুল-মাজিদ আবদুল্লাহ বিন মনসুর আল-মুস্তানসির বিল্লাহ (১২১৩–১২৫৮/৬৫৬ হিজরি, সিংহাসনে বসার পর গৃহীত নাম আল-মুস্তাসিম বিল্লাহ) ছিলেন বাগদাদের শেষ আব্বাসীয় খলিফা এবং তিনি নিজের পিতা আল-মুস্তানসির বিল্লাহর পর ১২৪২ সাল থেকে ১২৫৮ পর্যন্ত শাসন করেন। ১২৫৮/৬৫৬ হি. খ্রিস্টাব্দে মঙ্গোলরা হালাকু খানের নেতৃত্বে আব্বাসীয় খিলাফত আক্রমণ করে। বাগদাদ মঙ্গলদের হাতে চলে যাওয়ার পর মুয়াদুদ্দীন বিন আলকামি মঙ্গলদের পরিকল্পনায় সহায়তা করার পরে হালাকু আল-মুস্তাসিমকে মৃত্যুদণ্ড দেয়। কারণ আলকামি মুস্তাসিমের সেনাবাহিনী দেশ ও জাতির নিরাপত্তার অজুহাতে সীমিত করে মাত্র দশ হাজার যোদ্ধা রাখে, যা হালাকুর সেনাবাহিনী বাগদাদে প্রবেশ করে গণহত্যা করার অন্যতম কারণ হয়ে ওঠে। হালাকু বাহিনী এক মিলিয়ন আট লাখ মুসলমানসহ আল মুস্তাসিমকে হত্যা করে এবং বাগদাদে আব্বাসীয় খিলাফতের অবসান ঘটায়। الدولة العباسية ، فاروق عمر فوزي ، دار الشروق ، عمان ، 2000، ص321   তথ্যসূত্র   বিষয়শ্রেণী:১২১৩-এ জন্ম বিষয়শ্রেণী:১২৫৮-এ মৃত্যু বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:সপ্তম ক্রুসেডের মুসলিম বিষয়শ্রেণী:আব্বাসীয় খলিফার পুত্র বিষয়শ্রেণী:১৩শ শতাব্দীর আব্বাসীয় খলিফা বিষয়শ্রেণী:১৩শ শতাব্দীতে মৃত্যুদণ্ড কার্যকর হওয়া ব্যক্তি
আব্দুল মান্নান আকন্দ একজন বাংলাদেশী উদ্ভিদ রোগতত্ত্ববিদ ও শিক্ষাবিদ। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের (বশেমুরকৃবি) সাবেক উপাচার্য ও উদ্ভিদ রোগতত্ত্ব বিভাগের অবসরপ্রাপ্ত অধ্যাপক এবং চাঁপাইনবাবগঞ্জে অবস্থিত বেসরকারি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশের প্রতিষ্ঠাকালীন উপাচার্য ছিলেন। এছাড়া তিনি ইউজিসি অধ্যাপক হিসেবেও দায়িত্ব পালন করেন।   কর্মজীবন  আব্দুল মান্নান আকন্দ বঙ্গবন্ধু শেখ মুজিবুর রহমান কৃষি বিশ্ববিদ্যালয়ের উদ্ভিদ রোগতত্ত্ব বিভাগে দীর্ঘকাল অধ্যাপনা ও গবেষণায় নিযুক্ত ছিলেন। এর পাশাপাশি তিনি বিশ্ববিদ্যালয়টির সিন্ডিকেট, একাডেমিক কাউন্সিল ও নিয়োগ কমিটির সদস্য, প্রক্টর, ডিন, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেছেন। তিনি বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্য ছিলেন।  তিনি ২০০৯ থেকে ২০১৩ সাল পর্যন্ত বঙ্গবন্ধু শেখ মুজিবুর রহমান কৃষি বিশ্ববিদ্যালয়ের উপাচার্য এবং ২০১৩ থেকে ২০১৬ সাল পর্যন্ত চাঁপাইনবাবগঞ্জে অবস্থিত বেসরকারি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশের উপাচার্য ছিলেন। এছাড়া তিনি ইউজিসি অধ্যাপক হিসেবেও দায়িত্ব পালন করেন।   প্রকাশনা  দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।   সদস্যপদ  তিনি কৃষিবিদ ইনস্টিটিউশন বাংলাদেশ এবং বাংলাদেশ অ্যাসোসিয়েশন ফর দ্য অ্যাডভান্সমেন্ট অফ সায়েন্সসহ বিভিন্ন পেশাজীবী সংগঠনের সদস্য।   আরও দেখুন  	ইউজিসি অধ্যাপক   তথ্যসূত্র   বিষয়শ্রেণী:ইউজিসি অধ্যাপক বিষয়শ্রেণী:বাংলাদেশী শিক্ষাবিদ বিষয়শ্রেণী:এক্সিম ব্যাংক কৃষি বিশ্ববিদ্যালয় বাংলাদেশের উপাচার্য বিষয়শ্রেণী:গাজীপুর কৃষি বিশ্ববিদ্যালয়ের উপাচার্য
হোমনা বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি হোমনা উপজেলার সদর। শহরটি হোমনা উপজেলার বৃহত্তম শহরাঞ্চল।    জনসংখ্যা বাংলাদেশ আদমশুমারী ২০১১ অনুযায়ী হোমনা শহরের মোট জনসংখ্যা ২৯,১৭৩  জন যার মধ্যে ১৪,৩০২ জন পুরুষ এবং ১৪,৮৭১ জন নারী। এ শহরের পুরুষ এবং নারী অনুপাত ৯৬। শহরে মোট হোল্ডিং সংখ্যা রয়েছে ৫,৯০৫টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৪.৫৭ মিটার।  প্রশাসন ২০০২ সালে হোমনা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে হোমনা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৩টি মহল্লায় বিভক্ত । ১১.৭৩ বর্গ কি.মি. আয়তনের হোমনা শহর এলাকাটি হোমনা পৌরসভা দ্বারা পরিচালিত হয়।  শিক্ষা ব্যবস্থা হোমনা শহরের স্বাক্ষরতার হার হলো শতকরা ৪৬.৪ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
অ্যান হ্যাম্পটন পটস (জন্ম অক্টোবর ২৮, ১৯৫২) একজন মার্কিন অভিনেত্রী। তিনি কর্ভেট সামার (১৯৭৮) এর জন্য গোল্ডেন গ্লোব পুরস্কারের জন্য মনোনীত হন এবং হার্টএকিস (১৯৮১) এ উপস্থিত হয়ে জিনি পুরস্কার জিতেন। এরপর তিনি ঘোস্টবাস্টারস (১৯৮৪), প্রিটি ইন পিঙ্ক (১৯৮৬), জাম্পিন জ্যাক ফ্ল্যাশ (১৯৮৬), হুস হ্যারি ক্রাম্ব? (১৯৮৯) এবং ঘোস্টবাস্টার্ড টু (১৯৮৯) এ অভিনয় করেন। তিনি টয় স্টোরি ফ্র্যাঞ্চাইজির প্রথম, দ্বিতীয় এবং চতুর্থ চলচ্চিত্রে (১৯৯৫, ১৯৯৯, এবং ২০১৯) এবং বিভিন্ন ডিজনি ভিডিও গেমে বো পিপ এ কণ্ঠ দিয়েছেন।   প্রাথমিক জীবন ও শিক্ষা    তথ্যসূত্র    বহিঃসংযোগ                  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:কেন্টাকির অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:অডিওবই পাঠক বিষয়শ্রেণী:স্টিফেনস কলেজের প্রাক্তন শিক্ষার্থী
thumb|200px|<center>কার্লোস ম্যানুয়েল দে সেসপিদিস কার্লোস ম্যানুয়েল দে সেসপিদিস দেল ক্যাসটিল্লো (এপ্রিল ১৮, ১৮১৯ বায়ামো, কিউবা - ফেব্রুয়ারি ২৭, ১৮৭৪ সান লরেঞ্জো, কিউবা) ছিলেন একজন আবাদী জমির মালিক যিনি তার দাসদের মুক্ত করে দিয়েছিলেন এবং ১৮৬৮ সালে কিউবার স্বাধীনতার ঘোষণা করেছিলেন যার মাধ্যমে দশ বছরের যুদ্ধের সূচনা হয়েছিল।Guerra Sánchez, Ramiro 1972. Guerra de los 10 años. 2 vols, La Habana.   ব্যক্তিগত জীবন  সেসপিদিস দুই বার বিয়ে করেছিলেন। প্রথম স্ত্রীর নাম ছিল মারিয়া দেল কার্মেন দে সেসপিদিস ইয়ে দেল ক্যাসটিল্লো এবং তাদের মারিয়া দেল কার্মেন, অস্কার ও কার্লোস ম্যানুয়েল দে সেসপিদিস ইয়ে সেসপিদিস নামে তিন সন্তান ছিল। তার দ্বিতীয় স্ত্রীর নাম অ্যানা মারিয়া দে কুইসাদা ইয়ে লুইনাজ (১৮৪২-১৯১০) এবং তাদেও তিনজন সন্তান ছিল, গ্লোরিয়া (১৮৭১-?), অস্কার ও কার্লোস ম্যানুয়েল দে সেসপিদিস ইয়ে কুইসাদা (১৮৭১-১৯৩৯), যিনি ১৯৩৩ সালে গ্যারাদু মাচাদ্যুর পর কিউবার রাষ্ট্রপতি হয়েছিলেন। সান লরেঞ্জুতে মৃত্যুর পূর্বে কার্লোস ম্যানুয়েলের ফ্রান্সিসকা রডরিগাজ নামে এক বিধবার সাথে সাথে পরিচয় হয়। কার্লোস ম্যানুয়েল ও ফ্রান্সিসকো প্রেমিক-প্রেমিকায় পরিনত হন এবং তাদের ম্যানুয়েল ফ্রান্সিসকো দে সেসপিদিস ইয়ে রডরিগাজ নামে এক সন্তান রয়েছে।  কার্লোসের দ্বিতীয় পুত্রকে স্প্যানিশ ফায়ারিং স্কোয়াডে গুলি করে হত্যা করার পর তিনি তার পঞ্চম পুথ্রের নাম অস্কার রাখেন। স্প্যানিশ কর্তৃপক্ষ কিউবা প্রজাতন্ত্রের রাষ্ট্রপতি হিসেবে কার্লোসের পদত্যাগের বিনিময়ে অস্কারের মৃত্যুদন্ড স্থগিতের ঘোষণা দিয়েছিল। তিনি এর উত্তরে বলেছিলেন, অস্কারই শুধুমাত্র তার পুত্র নন, তিনি যে বিপ্লব শুরু করেছেন তাতে যেসব কিউবান এখন পর্যন্ত জীবন দিয়েছেন তারা সকলেই তার পুত্র। এই আন্দোলনের পূর্বে তিনি কিছুকাল মিউজিসিয়ানও ছিলেন, তিনি রোমান্টিক গান লা বায়ামেসার সহকারী সুরকার ছিলেন।About 1851, lyrics José Fornaris, score by Francisco Castillo Moreno and Carlos Manuel de Céspedes. Canizares, Dulcila 1995. La trova tradicional. 2nd ed, La Habana. p14  কামাগুয়ে প্রদেশের একটি পৌরসভা কার্লেস ম্যানুয়েলের নামে নামকরণ করা হয়েছে।   তথ্যসূত্র    Céspedes y Quesada, Carlos Manuel 1895. Carlos Manuel de Céspedes. Dupont, París.  Portell Vila, Herminio 1931. Céspedes, el padre de la patria cubana. Espasa-Calpe, Madrid, 1931.  De Céspedes, Carlos Manuel & Galliano Cancio, Miguel (ed) 1925. En La Demajagua. La Habana.  De Céspedes, Carlos Manuel & Leal Spengler, Eusebio (ed) 1992. El diario perdido. La Habana.  বিষয়শ্রেণী:১৮১৯-এ জন্ম বিষয়শ্রেণী:১৮৭৪-এ মৃত্যু বিষয়শ্রেণী:কিউবার রাষ্ট্রপতি বিষয়শ্রেণী:কিউবান রাজনীতিবিদ বিষয়শ্রেণী:কিউবার ইতিহাস বিষয়শ্রেণী:জাতির জনক বিষয়শ্রেণী:১৯শ শতাব্দীর সুরকার বিষয়শ্রেণী:পুরুষ সুরকার
নাদিম মুসা (জন্ম ৮ ডিসেম্বর ১৯৬২) একজন পাকিস্তানি সাবেক ক্রিকেটার। তিনি ১৯৮৩ থেকে ১৯৯৬ সালের মধ্যে পাকিস্তানের বেশ কয়েকটি ঘরোয়া দলের হয়ে ২৯টি প্রথম-শ্রেণীর এবং ২৩টি লিস্ট এ ম্যাচ অংশগ্রহণ করেছেেন।   আরও দেখুন   পাকিস্তান অটোমোবাইলস কর্পোরেশন ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি গ্রীনসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম
ক্রান্তিয় বাইল্ল্যা (বৈজ্ঞানিক নাম: Acentrogobius caninus) (ইংরেজি: Tropical Sand Goby) হচ্ছে Gobiidae পরিবারের Acentrogobius গণের  একটি স্বাদুপানির মাছ।  বর্ণনা  বিস্তৃতি এই মাছ ইন্দো-পশ্চিম প্রশান্ত মহাসাগর জুড়ে পাওয়া যায়। বাংলাদেশে বঙ্গোপসাগরে সচরাচর পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে পরিপূর্ণতা বিবেচনা না করে বাণিজ্যিকভাবে আহরণ করার দরুন এ মাছের পরিমাণ কমে যাছে।  মন্তব্য এ প্রজাতির মাছ ১৩.২ সেমি পর্যন্ত লম্বা হয়। বাংলাদেশে ৮ সেমি দৈর্ঘ্যের এ মাছ পাওয়া গিয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Maugé, L.A. (1986) Gobiidae., p. 358-388. In J. Daget, J.-P. Gosse and D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussels; MRAC, Tervuren; and ORSTOM, Paris. Vol. 2. Eschmeyer, W.N. (ed.) (2001) Catalog of fishes. Updated database version of December 2001., Catalog databases as made available to FishBase in December 2001. McAllister, D.E. (1990) A working list of fishes of the world., Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canada. 2661 p. plus 1270 p. Index. Lin, S.-J., D.-F. Hwang, K.-T. Shao and S.-S. Jeng (2000) Toxicity of Taiwanese gobies., Fish. Sci. 66:547-552.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:থাইল্যান্ডের মাছ বিষয়শ্রেণী:মালয়েশিয়ার মাছ বিষয়শ্রেণী:ফিলিপাইনের মাছ বিষয়শ্রেণী:ইন্দোনেশিয়ার মাছ বিষয়শ্রেণী:১৮৩৭-এ বর্ণিত মাছ
লোরেনা এসকালেরা  (অক্টোবর ১৪, ১৯৮৬ - মে ১২, ২০১২), পেশাগতভাবে লোরেনা এক্সত্রাভাগানজা নামে পরিচিত, একজন পুয়ের্তো রিকান রূপান্তরকামী পরিবেশক (পারফর্মার) ছিলেন যিনি বিয়ন্সে এবং জেনিফার লোপেজের অনুকরণের জন্য পরিচিত ছিলেন। দ্য হাউস অফ এক্সত্রাভাগানজা নামে একটি বিখ্যাত দলের সদস্যপদের জন্য তাকে শেষ নাম এক্সত্রাভাগানজা দেওয়া হয়েছিল।  ২০১২ সালে নিহত হবার পর লোরেনা মরণোত্তরভাবে মূলধারার গণমাধ্যমের দৃষ্টি আকর্ষণ করেন। তাকে তার বুশউইক অ্যাপার্টমেন্টে অজ্ঞান ও সাড়া-হীন অবস্থায় পাওয়া গিয়েছিল। তাকে শ্বাসরোধ করে হত্যা করার পর তার অ্যাপার্টমেন্টে আগুন ধরিয়ে দেওয়া হয়েছিল।    জীবনী  লোরেনা পুয়ের্তো রিকোতে জন্মগ্রহণ করেন। আঠারো বছর বয়সে তিনি নিউ ইয়র্ক সিটিতে চলে যান। এসকালেরা পুয়ের্তো রিকোতে মেক-আপ শিল্পী হিসেবে কাজ করছিলেন কিন্তু একজন পারফর্মার এবং মডেল হিসেবে তার কর্মজীবন কে বিস্তৃত করার জন্য নিউ ইয়র্ক সিটিতে আসতে চেয়েছিলেন। একবার পৌঁছানোর পর, লোরেনা বিখ্যাত পারফরমেন্স হাউস, দ্য হাউস অফ এক্সট্রাভাগাঞ্জাতে যোগ দেন, এটি ১৯৯০ সালের জনপ্রিয় তথ্যচিত্র প্যারিস ইজ বার্নিং -এ প্রদর্শিত হয়েছিল। তিনি বল নাচ শুরু করেন এবং এক্সট্রাভাগাঞ্জা হিসাবে পুরস্কারের জন্য প্রতিযোগিতায় নামতে শুরু করেন; ভক্তদের কাছ থেকে লা'রেইনা জাত্রভাগাঞ্জা নামটি তুলে নেন। এক্সট্রাভাগাঞ্জার মডেল হিসেবেও ক্যারিয়ার ছিল; যদিও তিনি কিসের জন্য মডেলিং করেছিলেন তা জনসাধারণের কাছে প্রকাশিত হয়নি।   হত্যা  পুলিশ জানায়, ২০১২ সালের ১১ মে তিনি বুশউইকের ৪৩ ফুরমান এভিনিউতে দুজনকে তার অ্যাপার্টমেন্টে নিয়ে আসেন। ভোর ৪ টার দিকে অ্যাপার্টমেন্টে আগুন লাগে। এক প্রতিবেশীর মতে, এক পথচারী চারতলা বিল্ডিংয়ে দৌড়ে গিয়ে দরজায় ধাক্কা মারতে শুরু করে। পরবর্তী বিশৃঙ্খলার মধ্যে, লোরেনা ছাড়া সবাই ভবন থেকে বেরিয়ে আসতে পারে বলে মনে হয়েছিল। ৮৩ তম এলাকার কর্মকর্তারা যেমন এসেছিলেন, দমকলকর্মীরাও এসেছিলেন। যখন ৪:৩৭-এ যখন আগুন নিভিয়ে ফেলা হয়, লোরেনাকে "অজ্ঞান এবং অসাড়" অবস্থায় আবিষ্কার করা হয়। প্যারামেডিকরা তাকে ঘটনাস্থলে মৃত ঘোষণা করে। দমকল বিভাগের একজন মুখপাত্র জানিয়েছেন যে থার্মাল ইমেজিং সরঞ্জাম ব্যবহার করে দমকলকর্মীরা একটি বিছানায় মৃতদেহটি খুঁজে পান।  যদিও আগুনের কারণেই লোরেনার মৃত্যু হয়েছে বলে মনে করা হয়েছিল, তবে তদন্তকারীরা অ্যাক্সিলারেন্টের কোনও প্রমাণ পাননি। পুলিশ তখনও ফায়ার মার্শালদের কাছ থেকে কারণ সম্পর্কে দৃঢ় সিদ্ধান্তের অপেক্ষায় ছিল। লোরেনার রুমমেটরা বলেছিলেন যে যখন বৈদ্যুতিক সিস্টেমে কাজ করা হয়েছিল, তখন তারা বৈদ্যুতিক আউটলেটগুলির চারপাশে গর্ত তৈরি করেছিল এবং কার্ডবোর্ড দিয়ে ভর্তি করেছিল। লোরেনার দুই দর্শনার্থীর অবস্থান জানা যায়নি, যদিও একজন প্রতিবেশী জানিয়েছেন যে তাকে পথচারী বলেছিলেন যে আগুন লাগার সময় ভবনের সামনে দুজন লোক তর্ক করছিল।   সংবাদমাধ্যম সম্প্রচার  লোরেনার মৃত্যু নিয়ে লেখা নিউইয়র্ক টাইমসের নিবন্ধটি "ট্রান্স শোষণ" হওয়ায় জন্য মানহানির বিরুদ্ধে সমকামী জোট জিএলএএডি দ্বারা সমালোচিত হয়েছিল।   আরো দেখুন    অমীমাংসিত হত্যার তালিকা   তথ্যসূত্র      বহিঃসংযোগ     বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:২০১২-এ মৃত্যু বিষয়শ্রেণী:১৯৮৬-এ জন্ম বিষয়শ্রেণী:মার্কিন খুনের শিকার বিষয়শ্রেণী:খুনের শিকার নারী বিষয়শ্রেণী:মার্কিন যুক্তরাষ্ট্রের অমীমাংসিত খুন বিষয়শ্রেণী:হিজড়া নারীর প্রতি সহিংসতা
thumb|270px|১৯৩৮ সালে নির্মিত আলেকজান্ডার্স রাগটাইম ব্যান্ড  চলচ্চিত্র টায়রোন পাওয়ার আবেগের সাথে অ্যালিস ফায়েকে আলিঙ্গন করেন।  প্রণয়ধর্মী ছায়াছবি বা রোম্যান্স চলচ্চিত্র হ'ল রোমান্টিক প্রেমের গল্পগুলি প্রেক্ষাগৃহে এবং টিভিতে সম্প্রচারের জন্য দৃশ্যগত মাধ্যমে (ভিজ্যুয়াল মিডিয়া) রেকর্ড করা, যার লক্ষ্য থাকে মূল চরিত্রগুলির আবেগ ও স্নেহময় রোম্যান্টিক সম্পৃক্ততা এবং তাদের যাত্রা, যা ডেটিং, বিবাহপূর্ব মেলামেশা বা বিবাহের মাধ্যমে তাদের ভালবাসা তাদের গ্রহণ করে। প্রণয়ধর্মী ছায়াছবি রোমান্টিক প্রেমের গল্প বা  দৃঢ় ও খাঁটি প্রেমের সন্ধান এবং রোম্যান্সকে মূল চিত্রনাট্যের কেন্দ্রবিন্দু করে। মাঝে মাঝে রোম্যান্স প্রেমীরা অর্থ, শারীরিক অসুস্থতা, বিভিন্ন ধরনের বৈষম্য, মনস্তাত্ত্বিক সংযম বা পারিবারিক প্রতিবন্ধকতার মুখোমুখি হন, যা তাদের প্রেমের মিলন ভেঙে ফেলার হুমকি দেয়। সমস্ত দৃঢ়, গভীর এবং ঘনিষ্ঠ রোমান্টিক সম্পর্কের মতোই, প্রতিদিনের জীবনের উত্তেজনা, প্রলোভনগুলি (বিশ্বাসহীনতা) এবং সামঞ্জস্যতার পার্থক্য প্রণয়ধর্মী চলচ্চিত্রগুলির চিত্রনাট্যে প্রবেশ করে।  রোমান্টিক ছায়াছবি প্রায়শই প্রথম দর্শনে প্রেম, প্রবীণের সাথে অল্প বয়স্কের প্রেম, প্রতিদানহীন রোমান্টিক প্রেম, আবেগময় প্রেম, সংবেদনশীল প্রেম, আধ্যাত্মিক প্রেম, নিষিদ্ধ প্রেম/রোম্যান্স, স্বামী প্রেম, যৌন ও প্রগাঢ় প্রেম, উৎসর্গীকৃত প্রেম, বিস্ফোরক ও ধ্বংসাত্মক প্রেম এবং বিয়োগান্ত প্রেমের প্রয়োজনীয় বিষয়গুলি অন্বেষণ করে।  চিত্রনাট্যকার ও পণ্ডিত এরিক আর উইলিয়ামস তার চিত্রনাট্যকারদের শ্রেনী বিভাগের প্রণয়ধর্মী চলচ্চিত্রগুলিকে একাদশ সুপার জেনার হিসাবে চিহ্নিত করেন এবং দাবি করেছেন যে সমস্ত পূর্ণ দৈর্ঘ্যের আখ্যান চলচ্চিত্রগুলি এই সম্পূর্ণ-ঘরানা দ্বারা শ্রেণিবদ্ধ করা যেতে পারে। আর দশটি সম্পূর্ণ-ঘরানা হ'ল অ্যাকশন, অপরাধ, কল্পনা, ভয়, কল্পবিজ্ঞান, জীবনের খন্ড, খেলাধুলা, রোমাঞ্চকর, যুদ্ধ এবং পাশ্চাত্য।  তথ্যসূত্র  বিষয়শ্রেণী:প্রণয়ধর্মী চলচ্চিত্র বিষয়শ্রেণী:চলচ্চিত্রের ধরন বিষয়শ্রেণী:আন্তঃব্যক্তিক সম্পর্ক
এই পৃষ্ঠায় ভারতের পশ্চিমবঙ্গ রাজ্যে উপস্থিত রাজনৈতিক দলগুলির তালিকা দেওয়া হল।   জাতীয় দল   ভারতীয় জনতা পার্টি (বিজেপি) ভারতের কমিউনিস্ট পার্টি ভারতের কমিউনিস্ট পার্টি (মার্কসবাদী)  ভারতীয় জনতা পার্টি  ভারতীয় জাতীয় কংগ্রেস ন্যাশনাল পিপল’স পার্টি বহুজন সমাজ পার্টি সিপিআইএম‌এল লিবারেশন এস ইউ সি আই (কমিউনিস্ট)  রাজ্য দল ইন্ডিয়ান সেক্যুলার ফ্রন্ট  নিখিল ভারত ফরওয়ার্ড ব্লক  সর্বভারতীয় তৃণমূল কংগ্রেস   অন্যান্য গুরুত্বপূর্ণ দল  গোর্খা জনমুক্তি মোর্চা বিপ্লবী সমাজতন্ত্রী দল মার্ক্সবাদী ফরওয়ার্ড ব্লক রাষ্ট্রীয় সেক্যুলার মজলিস পার্টি অল ঝাড়খণ্ড স্টুডেন্টস ইউনিয়ন   অধুনালুপ্ত দল  বাংলা কংগ্রেস বাংলা বাঁচাও ফ্রন্ট বাংলা জাতীয় দল কমিউনিস্ট ওয়ার্কার্স পার্টি (ভারত) ফরওয়ার্ড ব্লক (সমাজতন্ত্রী) ইন্ডিয়ান ন্যাশনাল ডেমোক্রেটিক ফ্রন্ট কামতাপুর প্রগ্রেসিভ পার্টি লাল ঝান্ডা দল পিপল'স ইউনাইটেড লেফট ফ্রন্ট সাম্যবাদী সংস্থা পিপল'স ইউনাইটেড সোশ্যালিস্ট ফ্রন্ট রাষ্ট্রীয় সমাজবাদী কংগ্রেস ইউনাইটেড ডেমোক্রেটিক পিপল’স ফ্রন্ট ওয়েস্ট বেঙ্গল সোশ্যালিস্ট পার্টি   তথ্যসূত্র   বহিঃসংযোগ ভারতের নির্বাচন আয়োগ  বিষয়শ্রেণী:পশ্চিমবঙ্গের রাজনৈতিক দল বিষয়শ্রেণী:ভারতের রাজনৈতিক দল বিষয়শ্রেণী:পশ্চিমবঙ্গের রাজনীতি পশ্চিমবঙ্গ
২০১৯ সালের ২ জুলাই ভারতে প্রবল বৃষ্টিপাতের ফলে মহারাষ্ট্র রাজ্যের রত্নগিরি জেলার তিওয়ার বাঁধ ভেঙে যায়। ভাঙনের ফলে নদীর তীরবর্তী গ্রামগুলিতে বন্যার সৃষ্টি হয়। এতে কমপক্ষে ১৯ জন মারা যায় এবং চারজন নিখোঁজ হয়।   বাঁধ ভাঙন  বাঁধটি ২০০০ সালের দিকে নির্মিত হয়েছিল।  ২০১৯ সালের ২ জুলাই রাত ৯ টা ০ মিনিটের দিকে, তিওয়ার বাঁধ ভেঙে যায়। আগের দিন থেকে অবিরাম বৃষ্টিপাতের ফলে পানি বাঁধ উপচে ভেতরে পড়ছিল। নদীর অববাহিকায় অবস্থিত কমপক্ষে সাতটি গ্রাম ভেন্দেওয়াড়ি, দাদার, আকলে, রিক্টোলি, ওভালি, কালকাভনে এবং নন্দীবাসে বসবারকারী অন্তত প্রায় ৩০০০ লোক  পানিবন্দী হয়ে পড়ে। বেশ কয়েকটি ঘর ভেসে যায়। কমপক্ষে ১৯ জন মারা গিয়েছিলো এবং আরও চারজন নিখোঁজ ছিলো।    ত্রাণ এবং উদ্ধার কাজ  জাতীয় দুর্যোগ প্রতিক্রিয়া বাহিনী এবং পুনে এবং সিন্ধুদুর্গ এলাকার ফায়ার ব্রিগেড দলগুলোকে উদ্ধার অভিযানের জন্য মোতায়েন করা হয়ে। গ্রামবাসীদেরকে নিরাপদ আশ্রয়ে সরিয়ে নেয়া হয় এবং নিখোঁজদের অনুসন্ধানের কাজ শুরু করা হয়।   মহারাষ্ট্র মুখ্যমন্ত্রী রাষ্ট্র দেবেন্দ্র ফ্যাদনাভিস যে ঘোষণা এর মৃতের নিকটতম আত্মীয়কে  অনুদান দেওয়া হবে  এবং পরে বিশেষ তদন্ত দলে (সিট) দ্বারা একটি তদন্তের আদেশ দেন।  রাজ্যের পানিসম্পদ মন্ত্রী গিরিশ মহাজন জানিয়েছিলেন যে, গ্রামবাসীরা বাঁধে ফাটলের অভিযোগ করেছিলেন এবং ২০১৮ সালের নভেম্বর মাসে জেলা প্রশাসনকে জানানো হয়েছিলো। বাঁধটি ভেঙে পড়ার পেছনে তাই কারণ ছিলো।   তথ্যসূত্র   বিষয়শ্রেণী:২০১৯-এ ভারতে বিপর্যয় বিষয়শ্রেণী:২০১৯-এ ভারত বিষয়শ্রেণী:মহারাষ্ট্রে বাঁধ বিষয়শ্রেণী:মহারাষ্ট্রে বিপর্যয় বিষয়শ্রেণী:রত্নাগিরি বিষয়শ্রেণী:বাঁধ ভাঙন বিষয়শ্রেণী:রত্নগিরি জেলা বিষয়শ্রেণী:মহারাষ্ট্রের বাঁধ
শ্রী আদ্য কাত্যায়নী শক্তি পীঠ বা ছতরপুর মন্দির ভারতের দিল্লির ছাতারপুরের একটি ডাউন টাউন এলাকায় অবস্থিত । এই মন্দিরটি দেবী কাত্যায়নীকে উৎসর্গ করা হয়েছে । মন্দিরের পুরো কমপ্লেক্সটি ৭০ একর বিস্তৃত এলাকা জুড়ে বিস্তৃত। এটি নতুন দিল্লির দক্ষিণ-পশ্চিম উপকণ্ঠের  ছাতারপুরে অবস্থিতnot to be confused with Chhatarpur in Madhya Pradesh এবং মহরৌলি-গুরগাঁও সড়কের অদূরে কুতুব মিনার থেকে মাত্র  দূরে অবস্থিত।Delhi city guide, by Eicher Goodearth Limited, Delhi Tourism. Published by Eicher Goodearth Limited, 1998. . Page 193.  ১৯৭৪ সালে মন্দিরটি বাবা সন্ত নাগপাল জি প্রতিষ্ঠা করেন। তিনি ১৯৯৮ সালে মারা গিয়েছিলেন। তাঁর সমাধি মন্দিরটি মন্দির কমপ্লেক্সের মধ্যে শিব-গৌরী নাগেশ্বর মন্দিরের প্রাঙ্গনে অবস্থিত।Founder of Chhatarpur temple dies Indian Express, 17 December 1998.  দিল্লিতে ২০০৫ সালে অক্ষরধাম মন্দির তৈরি হওয়ার আগে এই মন্দিরটিকে ভারতের বৃহত্তম এবং বিশ্বের দ্বিতীয় বৃহত্তম মন্দির হিসাবে বিবেচনা করা হয়েছিল। এই মন্দিরটি সম্পূর্ণরূপে মার্বেল দিয়ে নির্মিত এবং সমস্ত দিকে জালি (ছিদ্রযুক্ত পাথর বা জালিযুক্ত পর্দা) কাজ রয়েছে। এটিকে স্থাপত্যের একটি ভেসার শৈলীতে শ্রেণীবদ্ধ করা যেতে পারে ।   কমপ্লেক্স  থাম্ব|Laxmi Vinayaka Temple  পুরো মন্দির কমপ্লেক্স , জুড়ে বিস্তৃত, ২০টিরও বেশি ছোট এবং বড় মন্দির তিনটি ভিন্ন কমপ্লেক্সে বিভক্ত। মন্দিরের প্রধান দেবতা হলেন দেবী কাত্যায়নী, যা নবদুর্গার (হিন্দু দেবী দুর্গা বা শক্তির নয়টি রূপ) একটি অংশ। নবরাত্রি উদযাপনের সময় দেবীর পূজা করা হয় ।  মূল মন্দিরের একটি পাশের মন্দিরে দেবী কাত্যায়নীর (দুর্গা) একটি মন্দির রয়েছে, যা শুধুমাত্র দ্বি-বার্ষিক নবরাত্রি মরসুমে খোলা হয়। তখন হাজার হাজার লোক দর্শনের জন্য প্রাঙ্গনে ভিড় করে । কাছের একটি ঘর রুপালি তৈরি টেবিল এবং চেয়ার সহ বসার ঘর হিসাবে তৈরি করা হয়েছে এবং অন্যটি শয়ন কাক্ষ (বেড রুম) হিসাবে বিবেচিত হয়েছে, যেখানে একটি বিছানা, ড্রেসিং টেবিল এবং টেবিল রূপালী রঙে খোদাই করা হয়েছে। এই মন্দিরটি একটি বড় সৎসঙ্গ বা প্রার্থনা হলে খোলা হয়, যেখানে ধর্মীয় বক্তৃতা এবং ভজন অনুষ্ঠিত হয়। মূল মন্দিরের প্রবেশপথে একটি পুরানো বৃক্ষ আছে, যেখানে ভক্তরা ইচ্ছা পূরণের জন্য পবিত্র সুতো বাঁধেন।Chhatarpur temple durga-puja.org. দেবী দুর্গার আরেকটি মন্দির সকাল থেকে সন্ধ্যা ভক্তদের জন্য উন্মুক্ত, এটি রাধাকৃষ্ণ এবং গণেশকে উত্সর্গীকৃত মন্দিরগুলির উপরে অবস্থিত। থাম্ব এছাড়াও এই কমপ্লেক্সে ভগবান রাম এবং শিবের প্রতি উৎসর্গীকৃত অন্যান্য মন্দিরও রয়েছে । মন্দিরগুলি দক্ষিণ এবং উত্তর ভারতীয় উভয় মন্দিরের স্থাপত্য শৈলীতে নির্মিত হয়েছে।   চিত্রসম্ভার  বাম|থাম্ব|200x200পিক্সেল|শিব মন্দিরে নন্দী থাম্ব|লক্ষ্মী বিনায়ক মন্দির থাম্ব|গৌরী নাগেশ্বর মন্দিরের প্রধান প্রবেশদ্বার ডান|থাম্ব|200x200পিক্সেল|চত্তরপুর মন্দির কমপ্লেক্সের ভিতরে শ্রী শিব মন্দির থাম্ব|মূল মন্দির গোপুরা   তথ্যসূত্র    বহিঃসংযোগ    Chhatrapur temple complex at wikimapia  বিষয়শ্রেণী:শক্তি মন্দির বিষয়শ্রেণী:দিল্লির হিন্দু মন্দির বিষয়শ্রেণী:মহরৌলি বিষয়শ্রেণী:১৯৭০-এ প্রতিষ্ঠিত বিষয়শ্রেণী:২০শ শতাব্দীর হিন্দু মন্দির
বিলাসপুর ভারতের মধ্যপ্রদেশের উমরিয়া জেলার একটি গ্রাম। বিলাসপুর রাজ্য স্তরে অনুপপুর বিধানসভা কেন্দ্র এবং জাতীয় স্তরে শাহদোল সংসদীয় কেন্দ্রের অধীনে রয়েছে। ভারতের ২০১১ সালের আদমশুমারি অনুসারে বিলাসপুর গ্রাম হল একটি গ্রাম পঞ্চায়েত। গ্রামটিতে ২৫০টি ঘর রয়েছে যার জনসংখ্যা ১,১১৮ জন সদস্য রয়েছে যার মধ্যে ৫৬১ জন পুরুষ এবং ৫৫৭ জন মহিলা রয়েছে। পুরুষদের মধ্যে সাক্ষরতার হার ৫৭.৪০% এবং নারীদের মধ্যে সাক্ষরতার হার ৪০.০৪%, যা গড়ে ৪৮.৭৫%। বিলাসপুরের নেতৃত্বে একজন সরপঞ্চ যিনি স্থানীয় নির্বাচনের মাধ্যমে নির্বাচিত হন।  ভূগোল  বিলাসপুর উমারিয়া জেলায় অবস্থিত  এবং এটি  নিয়ে গঠিত। এটি ছত্তিশগড়ের বিলাসপুর থেকে প্রায়  উত্তরে অবস্থিত।   অর্থনীতি  বিলাসপুর প্রধান অর্থনৈতিক কর্মকাণ্ডের জন্য  দূরে অবস্থিত নিকটতম শহর অনুপপুরের উপর নির্ভরশীল।   পরিবহন  বিলাসপুর নিকটবর্তী শহরগুলি থেকে সরকারী ও বেসরকারী বাসের মাধ্যমে ভালভাবে সংযুক্ত এবং নিকটতম রেলওয়ে স্টেশনটি  দূরে অবস্থিত।   আরও দেখুন  দিন্দোরি  তথ্যসূত্র   বহিঃসংযোগ  অফিসিয়াল ওয়েবসাইট  বিষয়শ্রেণী:উমারিয়া জেলার গ্রাম
thumb|পিয়ার বান্না বনোই সুনাম () ভারতের পাঞ্জাব রাজ্যের সানগ্রুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩১ মিটার (৭৫৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে সুনাম শহরের জনসংখ্যা হল ৫১,০২৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে সুনাম এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
চট্টগ্রাম ক্যান্টনমেন্ট বোর্ড উচ্চ বিদ্যালয় বা চট্টগ্রাম সেনানিবাস উচ্চ বিদ্যালয় বাংলাদেশের চট্টগ্রাম সেনানিবাসে অবস্থিত একটি মাধ্যমিক শিক্ষাপ্রতিষ্ঠান। এটি ১৯৫৫ খ্রিষ্টাব্দে প্রতিষ্ঠিত হয়।   প্রতিষ্ঠা  সেনা কর্মকর্তাদের সন্তানদের শিক্ষার পথ সুগম করার লক্ষ্যে ১৯৫৫ সালে প্রাথমিক বিদ্যালয় হিসেবে এ প্রতিষ্ঠানটি সর্বপ্রথম আত্মপ্রকাশ করে। মুক্তিযুদ্ধের সর্বাধিনায়ক জেনারেল এম. আতাউল গণি ওসমানী(তৎকালীন ইস্ট বেঙ্গল রেজিমেন্ট-এর কমান্ডার ও চট্টগ্রাম সেশন কমান্ডার) ১৯৫৫ সালের ২০ এপ্রিল ট্রানজিট ক্যাম্প-এর একটি কোয়ার্টারে বিদ্যালয়টির উদ্বোধন করেন। সেনানিবাসসহ চ্যাপ্টার্ড এলাকা সম্প্রসারিত হওয়ায় শিক্ষার্থীর সংখ্যা দ্রুত বৃদ্ধি পাওয়ার কারণে কর্তৃপক্ষের সহায়তায় প্রাথমিক বিদ্যালয়টি ১৯৬৭ সালে জুনিয়র হাইস্কুল ও ১৯৬৮ সালে মাধ্যমিক বিদ্যালয় হিসেবে শিক্ষা বোর্ডের স্বীকৃতি লাভ করে।   অবস্থান  বন্দরনগরী চট্টগ্রাম শহরের উপকন্ঠে, চট্টগ্রাম সেনানিবাসের অভ্যন্তরে ইমদাদুল হক সড়কের পশ্চিম পার্শ্বে এক পাহাড়ঘেরা মনোরম পরিবেশে চট্টগ্রাম সেনানিবাস উচ্চ বিদ্যালয়ের অবস্থান।   অবকাঠামো  বর্তমানে সুদৃশ্য দু'টি দ্বিতল ভবনে রয়েছে ২২টি শ্রেণীকক্ষ, গ্রন্থাগার, আধুনিক ল্যাব, ইবাদতখানা, দু'টি শিক্ষক মিলনায়তন, প্রশাসনিক বিভিন্ন কক্ষ, অফিসকক্ষ ও একটি সুপরিসর অডিটোরিয়াম।   শিক্ষকমণ্ডলী ও শিক্ষার্থী  ৩৪ জন অভিজ্ঞ ও প্রশিক্ষণপ্রাপ্ত শিক্ষকমণ্ডলীর তত্বাবধানে ১১টি শ্রেণির ২২টি শাখায় বর্তমানে প্রায় ১৫০০ জন শিক্ষার্থী বিদ্যালয়ে অধ্যয়ন করছে।   উল্লেখযোগ্য শিক্ষার্থী   সলিমুল্লাহ খান - চিন্তাবিদ ও লেখক।   তথ্যসূত্র    সেনানিবাস উচ্চ বিদ্যালয়, চট্টগ্রাম সেনানিবাসের বার্ষিক ম্যাগাজিন মুকুর  বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রামের বিদ্যালয় বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশ সশস্ত্র বাহিনীর শিক্ষাপ্রতিষ্ঠান